# 

На основу члана 52. Пословника Народне скупштине Републике Српске („Службени гласник Републике Српске“, број 66/20) Одбор за ревизију је на Деветој сједници, одржаној 26. новембра 2024. године, усвојио

**ЗАПИСНИК**

**са Осме сједнице Одбора, одржане 28. октобра 2024. године**

Мирјана Орашанин, предсједник Одбора, отворила је сједницу у 13 часова.

Сједници Oдбора су присуствовали: Мирјана Орашанин, предсједник, те Страхиња Башевић, Срђан Мазалица, Биљана Петковић и Саша Грбић, чланови Одбора.

Сједници нису присуствовали: Небојша Вукановић, Зоран Кокановић, Предраг Нешић и Драган Галић, чланови Одбора.

Сједници су присуствовaли и: Јово Радукић, главни ревизор Републике Српске; Душан Вјештица, директор Aкционарског друштва за производњу, ремонт и трговину „Космос“ Бања Лука; Желимир Радиновић, в. д. директора Центра за професионалну рехабилитацију и запошљавање инвалида а. д. Бања Лука и Миладинка Дувњак, шеф Сектора за финансије; Даворин Ђууровић, в. д. директорa ЈКП „Соколац“ Соколац и Тадија Пилиповић, извршни директор за економске послове у „Градско гробље“ ЈК а. д. Бања Лука.

Од акредитованих субјеката сједници је присуствовао Жељко Нинковић, представник Центра цивилних иницијатива.

За сједницу је предложен

ДНЕВНИ РЕД

1. Усвајање записника са Пете, Шесте и Седме сједнице Одбора;
2. Извјештаји Главне службе за ревизију јавног сектора Републике Српске:

а) Извјештај о проведеној финансијској ревизији Консолидованог годишњег финансијског извјештаја за кориснике буџета Републике Српске за период 1. 1 – 31. 12. 2023. године;

б) Годишњи ревизорски извјештај за 2024. годину;

1. Извјештај о проведеној финансијској ревизији Aкционарског друштва за производњу, ремонт и трговину „Космос“ Бања Лука за период 1.1 – 31. 12. 2023. године, број РВ054-24;
2. Извјештај о проведеној финансијској ревизији Центра за професионалну рехабилитацију и запошљавање инвалида а. д. Бања Лука за период 1. 1 – 31. 12. 2022. године, број РВ 079-23;
3. Извјештај о проведеној финансијској ревизији ЈКП „Соколац“ Соколац за период 1. 1 – 31. 12. 2022. године, број РВ 084-23;
4. Извјештај о проведеној финансијској ревизији „Градско гробље“ ЈК а. д. Бања Лука за период 1. 1 – 31. 12. 2022. године, број РВ 082-23;
5. Обавјештење Главне службе за ревизију јавног сектора Републике Српске о спречавању вршења ревизије у Заводу за изградњу а. д. Бања Лука;
6. Захтјев Главне службе за ревизију јавног сектора Републике Српске за додатним средствима за период 2025 – 2027. године;
7. Текућа питања.

Предложени дневни ред је усвојен једногласно.

**АД 1.**

Није било дискусије.

Записници са Пете, Шесте и Седме сједнице Одбора усвојени су једногласно.

**АД 2.**

Уводно образложење дао је Јово Радукић, главни ревизор.

У дискусији су учествовали: Мирјана Орашанин, Јово Радукић, Саша Грбић и Жељко Нинковић.

Након дискусије чланови Одбора су једногласно заузели став да се Извјештаји Главне службе за ревизију јавног сектора Републике Српске: а) Извјештај о проведеној финансијској ревизији Консолидованог годишњег финансијског извјештаја за кориснике буџета Републике Српске за период 1. 1 – 31. 12. 2023. године и б) Годишњи ревизорски извјештај за 2024. годину, упућују у даљу скупштинску процедуру.

**АД 3.**

Уводно образложење дао је Јово Радукић, главни ревизор.

Након уводног образложења Одбору се обратио Душан Вјештица, директор Aкционарског друштва за производњу, ремонт и трговину „Космос“ Бања Лука који је упознао чланове Одбора са током ревизије, примједбама које су доставили на Нацрт ревизорског извјештаја и одређеним судским поступцима и одлукама Владе које чекају.

У дискусији су учествовали: Јово Радукић, Горан Радивојац, Душан Вјештица, Саша Грбић, Мирјана Орашанин и Срђан Мазалица.

Након дискусије чланови Одбора су једногласно усвојили став да се, у складу са чланом 70. Пословника Народне скупштине Републике Српске („Службени гласник Републике Српске“, бр. 66/20), Извјештај о проведеној финансијској ревизији Aкционарског друштва за производњу, ремонт и трговину „Космос“ Бања Лука за период 1.1 – 31. 12. 2023. године, број РВ054-24, упути Народној скупштини на разматрање.

**АД 4.**

Уводно образложење дао је Јово Радукић, главни ревизор.

Након уводног образложења Одбору се обратио Желимир Радиновић, в. д. директора Центра за професионалну рехабилитацију и запошљавање инвалида а. д. Бања Лука који је упознао чланове Одбора са радом Центра и проблемом око финансирања због непоштовања члана 51. Закона о професионалној рехабилитацији и запошљавању инвалида којим је прописана обавеза јавном сектору да 20% набавки врши посредством овог центра, као и са проблемом финансирања смјештаја параплегичара.

У дискусији су учествовали: Мирјана Орашанин, Жељко Нинковић и Јово Радукић.

Након дискусије чланови Одбора су једногласно усвојили став да се, у складу са чланом 70. Пословника Народне скупштине Републике Српске („Службени гласник Републике Српске“, бр. 66/20), Извјештај о проведеној финансијској ревизији Центра за професионалну рехабилитацију и запошљавање инвалида а. д. Бања Лука за период 1. 1 – 31. 12. 2022. године, број РВ 079-23, упути Народној скупштини на разматрање.

**АД 5.**

Уводно образложење дао је Јово Радукић, главни ревизор.

Након уводног образложења Одбору се обратио Даворин Ђуровић, в. д. директора ЈКП „Соколац“ Соколац који је упознао чланове Одбора с тим да је већи дио препорука из Извјештаја извршен, да плате тренутно касне три мјесеца у овом предузећу, а за вршиоца дужности је именован 1. септембра 2023. године тако да је мањи дио времена био на челу овог предузећа у периоду на који се Извјештај односи.

У дискусији је учествовао Жељко Нинковић.

Након дискусије чланови Одбора су једногласно усвојили став да се, у складу са чланом 70. Пословника Народне скупштине Републике Српске („Службени гласник Републике Српске“, бр. 66/20), Извјештај о проведеној финансијској ревизији ЈКП „Соколац“ Соколац за период 1. 1 – 31. 12. 2022. године, број РВ 084-23, упути Народној скупштини на разматрање.

**АД 6.**

Уводно образложење дао је Јово Радукић, главни ревизор.

Након уводног образложења Одбору се обратио Тадија Пилиповић, извршни директор за економске послове у „Градско гробље“ ЈК а. д. Бања Лука који је упознао чланове Одбора с тим да се препоруке из Извјештаја извршавају.

У дискусији су учествовали Биљана Петковић и Тадија Пилиповић.

Након дискусије чланови Одбора су једногласно усвојили став да се, у складу са чланом 70. Пословника Народне скупштине Републике Српске („Службени гласник Републике Српске“, бр. 66/20), Извјештај о проведеној финансијској ревизији „Градско гробље“ ЈК а. д. Бања Лука за период 1. 1 – 31. 12. 2022. године, број РВ 082-23, упути Народној скупштини на разматрање.

**АД 7.**

Уводно образложење дао је Јово Радукић, главни ревизор.

Није било дискисије.

Одбор је усвојио Закључак да се упути допис градоначелнику Града Бање Луке, као представнику државног капитала у Заводу за изградњу а. д. Бања Лука и Управном одбору Завода за изградњу а. д. Бања Лука, са захтјевом да без одлагања обезбједе провођење позитивних законских прописа и да се омогући Главној служби за ревизију јавног сектора Републике Српске несметано вршење ревизије у Заводу за изградњу а. д. Бања Лука.

**АД 8.**

Уводно образложење дао је Јово Радукић, главни ревизор.

Није било дискисије.

Одбор је усвојио Закључак о давању сагласности на предложени захтјев.

**АД 9.**

а) Мирјана Орашанин, предсједник Одбора упознала је чланове са реализацијом закључака Одбора од 13. марта 2024. године којим је затражено од субјеката који су имали негативан ревизорски извјештај да доставе информацију о реализованим препорукама Главне службе за ревизију јавног сектора Републике Српске, те да су ту информацију доставили: Лутрија Републике Српске, домови здравља у Чајничу и Сребреници и болнице у Фочи и Градишци. Информацију нису доставили ЈП „Шуме Републике Српске“ и Болница „Требиње“ нити су се о овом Закључку одбора изјаснили на други начин.

Чланови Одбора су једногласно усвојили став о давању препоруке главном ревизору да се у годишњи план ревизијских активности за 2025. годину уврсти ревизију у ЈП „Шуме Републике Српске“ и Болница „Требиње“ због непоштовања закључка Одбора за ревизију.

б) Једногласно је прихваћен приједлог предсједника Одбора да се до краја године организује тематска сједница Одбора за ревизију о теми Извјештаја ревизије учинка: „Превенција вршњачког насиља у Републици Српској“ (РУ 005-22). Тачан датум сједнице биће накнадно усаглашен на једној од наредних сједница Одбора. За реализацију става и припрему тематске сједнице задужени су предсједник и секретар Одбора.

Сједница Oдбора је завршена у 15.10 часова.

|  |  |  |  |
| --- | --- | --- | --- |
|  |  |  | **ПРЕДСЈЕДНИК ОДБОРА** |
|  |  |  | **Мирјана Орашанин** |